Αθήνα, 12 Νοεμβρίου 2018

 Αρ. Πρωτ.: 398

**Διοικητικό**

**Συμβούλιο**

**Πρόεδρος**

Ζ. Μούσλεχ

**Αντιπρόεδρος**

Γ. Πιαδίτης

**Γενική Γραμματέας**

Β. Βασιλείου

**Ταμίας**

Γ. Μισιχρόνης

**Ειδικοί Γραμματείς**

Γ. Μπούτζιος

Φ. Ταλίδης

Μ. Τζανέλα

**ΠΡΟΣ**

***ΦΑΡΜΑΚΕΥΤΙΚΕΣ ΕΤΑΙΡΕΙΕΣ***

***ΧΟΡΗΓΟΥΣ ΣΑΚΧΑΡΩΔΗ ΔΙΑΒΗΤΗ***

Αξιότιμες κυρίες,

Αξιότιμοι κύριοι,

Σας ενημερώνουμε ότι μετά τη δημοσίευση του ΦΕΚ Τεύχος Β’ 4138/20.09.2018 που αφορά στη «Σύσταση, μετονομασία ιατρικών ειδικοτήτων, καθορισμός χρόνου και περιεχομένου άσκησης για την απόκτηση τίτλου ειδικότητας» ο νέος τίτλος της ειδικότητας μας είναι: «ΕΝΔΟΚΡΙΝΟΛΟΓΙΑ-ΔΙΑΒΗΤΗΣ-ΜΕΤΑΒΟΛΙΣΜΟΣ».

Θέτουμε επιπλέον υπόψη σας το ζήτημα της μη νόμιμης χρήσης του τίτλου «Διαβητολόγος» από ιατρούς μη δικαιούμενους στη χρήση αυτή.

Υπενθυμίζεται ότι, κατά τον παρόντα χρόνο δεν υπάρχει ιατρός που να διαθέτει νομίμως ειδικότητα ή εξειδίκευση με τον τίτλο ή τον όρο «Διαβητολόγος», πλην βεβαίως των ειδικευμένων Ενδοκρινολόγων, μετά την μετονομασία του τίτλου της ειδικότητάς τους σε «Ενδοκρινολογία - Διαβήτης - Μεταβολισμός».

Σας παρακαλούμε για την τήρηση της ορθής αναγραφής τίτλου Προέδρων και Ομιλητών στα δορυφορικά σας συνέδρια και τις προωθητικές εκδηλώσεις της εταιρείας σας.

Με εκτίμηση,

 Ο Πρόεδρος                                Η Γεν. Γραμματέας

  

   Ζ. Μούσλεχ                           Β. Βασιλείου